ଜଟିଳ ସ୍ଥାନୀୟ ଯନ୍ତ୍ରଣା ସିଣ୍ଡ୍ରୋମ  (ଇଂରାଜୀ ଭାଷାରେ ବା ସିଆରପିଏସ/ ) ଏକ ଅବସ୍ଥା ଯେଉଁଥିରେ ଆଘାତପ୍ରାପ୍ତ ସ୍ଥାନରେ ଦୀର୍ଘକାଳ ଧରି ଅତ୍ୟଧିକ ଯନ୍ତ୍ରଣା ତ‌ଥା ପ୍ରଦାହ ହୁଏ  । ଅନ୍ୟାନ୍ୟ ଲକ୍ଷଣ ମଧ୍ୟରେ ଫୁଲା, ଚର୍ମ ପରିବର୍ତ୍ତନ, ଗଣ୍ଠିର ସୀମିତ ଗତି ଏବଂ ପ୍ରଭାବିତ ଅଞ୍ଚଳରେ ତାପମାତ୍ରା ପରିବର୍ତ୍ତନ ହୋଇପାରେ  ସାଧାରଣତଃ ଏହା ଗୋଟିଏ ଅଙ୍ଗରେ ଆରମ୍ଭ ହୁଏ ଯଦିଓ ଅନ୍ୟ ଅଞ୍ଚଳକୁ ବିସ୍ତାର ହୋଇପାରେ  ସିଆରପିଏସ କାହିଁକି ଘଟେ ତାହା ଅସ୍ପଷ୍ଟ  ସାଧାରଣତଃ କିଛି ତନ୍ତୁ ଆଘାତ, ବିଶେଷତଃ ହାଡ ଭଙ୍ଗା ପରେ ହୋଇଥାଏ  ମାନସିକ ଚାପ ଏହି ସଙ୍କଟ ସୃଷ୍ଟି କରିପାରେ  ଏହାର ଅନ୍ତର୍ନିହିତ କାର୍ଯ୍ୟପ୍ରଣାଳୀରେ ଅସ୍ୱାଭାବିକ ସ୍ନାୟୁ ସଂକ୍ରମଣ, ସ୍ୱୟଂଶାସିତ ଡିସ୍‌ରେଗୁଲେସନ୍ ଏବଂ କେନ୍ଦ୍ରୀୟ ସମ୍ଭେଦନଶୀଳତା ହେବାର ସମ୍ଭାବନା ଥାଏ । ଏହା ଏକ ପ୍ରକାର ସ୍ନାୟୁଜନିତ ଯନ୍ତ୍ରଣା ଯେଉଁଥିରେ ଦୁଇଟି ଉପ-ପ୍ରକାର ଅଛି  ଅନ୍ୟାନ୍ୟ ସମ୍ଭାବ୍ୟ କାରଣକୁ ଏଡ଼ାଇବା ପରେ ରୋଗ ନିର୍ଣ୍ଣୟ କରାଯାଏ । ଚିକିତ୍ସା ଫଳାଫଳର ନିର୍ଦ୍ଦିଷ୍ଟ ପ୍ରମାଣ ସାମଗ୍ରିକ ଭାବେ ଖରାପ ଅଟେ  ବିଭିନ୍ନ ପ୍ରକାର ଫିଜିଓଥେରାପି, ସଂଜ୍ଞାନାତ୍ମକ ବ୍ୟବ‌ହାରାତ୍ମକ ଥେରାପି, ଷ୍ଟିରଏଡ, ଗାବାପେଣ୍ଟିନ୍, ଡୁଲୋକ୍ସେଟିନ୍, ଲିଡୋକେନ ପ୍ୟାଚ୍, ଓପିଅଏଡ, କେଟାମିନ, ବାଇଫସଫୋନେଟ ଏବଂ ସ୍ନାୟୁ ଅବରୋଧକ ଦିଆଯାଇପାରେ । ଫିଜିଓଥେରାପିର ଉପାଦାନଗୁଡ଼ିକରେ ଗ୍ରେଡେଡ୍ ମୋଟର ଇମାଜେରି ଏବଂ ଦର୍ପଣ ଚିକିତ୍ସା ଅନ୍ତର୍ଭୁକ୍ତ ହୋଇପାରେ  ଫଳାଫଳଗୁଡ଼ିକ ପରିବର୍ତ୍ତନଶୀଳ  ସିଆରପିଏସ ନୂତନ ଭାବରେ ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୬ ଜଣକୁ ପ୍ରଭାବିତ କରିଥାଏ  ମହିଳାମାନେ ପୁରୁଷଙ୍କ ତୁଳନାରେ ତିନି ଗୁଣ ଅଧିକ ପ୍ରଭାବିତ ହୁଅନ୍ତି। ପ୍ରାୟ ୪୦ ବର୍ଷ ବୟସରେ ଏହି ରୋଗ ହୋଇଥାଏ। ଏହି ଅବସ୍ଥା ପ୍ରଥମେ ୧୮୬୪ ମସିହାରେ ସିଲାସ ୱେର ମିଚେଲଙ୍କଦ୍ୱାରା ବର୍ଣ୍ଣନା କରାଯାଇଥିଲା।